
REFERAT DE APROBARE
privind modificarea organigramei și a ștatului de funcții în regim contractual 
din cadrul Direcției de Asistență Socială

	            Directia de Asistenta Sociala este instituție specializată în administrarea şi acordarea beneficiilor de asistenţă socială şi a serviciilor sociale, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială.  
            Prin HCL 380/15.12.2023 a fost aprobată organigrama, ștatele de funcții publice și funcții în regim contractual în urma reorganizării Direcției de Asistență Socială.
            Potrivit prevederilor art. 82 alin. (7) și (8) din Legea învățământului preuniversitar nr.198/2023 modificat prin Legea nr. 427/2023, personalul medical de specialitate din cadrul unităților de învățământ preuniversitar de stat, inclusiv cel din unitățile de învățământ special și cel din creșele publice, este angajat de autoritățile administrației publice locale, cu avizul Ministerului Sănătății și salarizat conform Legii-cadru nr. 153/2017 privind salarizarea personalului plătit din fonduri publice, cu modificările și completările ulterioare.
           Finanțarea cabinetelor medicale din unitățile de învățământ preuniversitar de stat, inclusiv a celor  din unitățile de învățământ special de stat și cel din creșele publice, în ceea ce privește cheltuielie de personal, se asigură conform prevederilor art. 3 și art. 21 din OUG nr. 162/2008 privind transferul ansamblului de atribuții și competențe exercitate de Ministerul Sănătății Publice către autoritățile administrației publice locale, aprobată prin Legea nr. 174/2011, cu modificările și completările ulterioare.,,                        
             Personalul medical de specialitate din cadrul unităților de învățământ preuniversitar de stat, inclusiv cel din unitățile de învățământ special de stat și cel din creșele publice este preluat în structura de personal medical, angajat de autoritățile administrației publice locale, conform prevederilor Ordinului  comun nr.3040/114/670/2024 pentru aprobarea Procedurii privind predarea-preluarea personalului medical de specialitate din unitățile de învățămant preuniversitar de stat, inclusiv din unitățile de învățământ special de stat, și a celui din creșele publice arondate unităților de învățământ preuniversitar de stat în structura de personal medico-sanitar angajat de autoritățile administrației publice locale.
	 Astfel, personalul medical de specialitate din cadrul Creșei Drobeta Turnu Severin cu (1 post de medic primar. 4 posturi de asistent medical și 12 posturi de asistent medical principal), și unitățile de învățământ special de stat, respectiv Liceul Tehnologic Special Drobeta cu (2 posturi de asistent medical principal)  și Centrul Școlar pentru Educație Incluzivă ,,Constantin Pufan,, cu (1 post de medic specialist și 3 posturi de asistent medical principal) va fi preluat prin transfer în conformitate cu prevederile Ordinului comun nr.3040/114/670/2024 privind aprobarea Procedurii privind predarea-preluarea personalului medical de specialitate din unitățile de învățămant preuniversitar de stat, inclusiv din unitățile de învățământ special de stat, și a celui din creșele publice arondate unităților de învățământ preuniversitar de stat în structura de personal medico-sanitar angajat de autoritățile administrației publice locale.
           Ținând cont de legislația în vigoare, respectiv: 
- Legea învățământului preuniversitar nr. 198/2023 cu modificările și completările ulterioare; 
- Ordinul comun nr.3040/114/670/2024 pentru aprobarea Procedurii privind predarea-preluarea personalului medical de specialitate din unitățile de învățămant preuniversitar de stat, inclusiv din unitățile de învățământ special de stat, și a celui din creșele publice arondate unităților de învățământ preuniversitar de stat în structura de personal medico-sanitar angajat de autoritățile administrației publice locale.
- Legea nr. 292/2011 a asistenței sociale, cu modificările și completările ulterioare;
- Legea nr. 53/2003-Codul Muncii, republicată, cu modificările și completările ulterioare;
- Legea nr. 273/2006 - privind finanțele publice locale, cu modificările și completările ulterioare;
- Legea-cadru nr.153/2017 privind salarizarea personalului plătit din fonduri publice, cu modificările și completările ulterioare;
- Hotărârea Guvernului României nr.797/2017 pentru aprobarea regulamentelor cadru de organizare și funcționare ale serviciilor publice de asistență socială și a structurii orientative de personal, cu modificările și completările ulterioare; 
-  O.U.G nr.57/2019 privind Codul Administrativ, cu modificările și completările ulterioare.
          În acest sens, pentru preluarea personalului medical de specialitate din Creșa Drobeta Turnu Severin precum și cel din unitățile de învățământ special de stat în cadrul Compartimentului Cabinete medicale școlare, este necesar înființarea de posturi în cadrul Compartimentului Cabinete medicale școlare. În urma modificărilor intervenite se impune modificarea structurii Compartimentului Cabinete medicale școlare aflat în cadrul Direcției de Asistență Socială.
[bookmark: _GoBack]            În temeiul prevederilor art. 129 alin.3 lit.”c” coroborat cu art.155 ale O.U.G nr.57/2019 privind Codul Administrativ, supun spre aprobare Consiliului Local al municipiului Drobeta Turnu Severin, proiectul de hotărâre privind modificarea organigramei și a ștatului de funcții în regim contractual al Direcției de Asistență Socială Drobeta Turnu Severin, conform anexelor nr.1 și nr.2 care fac parte integrantă din prezentul proiect de hotărâre, în ședința extraordinară.

